COVID-19: Najeriya ta hana tarawi da tafsiri | BATUTUWA | DW | 21.04.2020
COVID-19: Najeriya ta hana tarawi da tafsiri
COVID-19 ta shafi wasu ayyukan azumi
A karon farko a cikin tarihin Musulunci na shekaru ba adadi, kungiyar Jama'atul Nasarul Islam ta Musulmin Tarayyar Najeriya, ta ce ba za a yi sallar tarawi da tafsiri a lokacin azumi ba saboda annobar Coronavirus.
Bana ba za a yi sallar jam'in tarawi da tafsiri lokacin azumi a Najeriya ba
Sallar tarawin ta nafila da tafsiri a lokacin azumin watan Ramadana dai, na zama na al'ada. Ba dai kasafai komai karfin 'yan mulki ke iya yanke hukunci a bisa batun addini a cikin Tarayyar Najeriyar kasar da ke takama da tisirin addin a tsakanin al'umma ba. To sai dai kuma daga dukkan alamu annobar COVID-19 tai nasarar mai da harkokin addinin ya zuwa baya, cikin kasar da ke fuskantar azumi da kuma ake shirin jingine al'adu na lokacin azumin.
Babu tarawi babu tafsiri
Wata fatawar kungiyar Jama'atul Nasarul Islam ta Musulmin Najeriyar dai, ta ce a bana kuma a karon farko da hankali zaya tuna, Musulmin kasar ba zasu gudanar da ibadojin al'ada na lokacin azumin a cikin bainar jama'a ba, da nufin kaucewa yada annobar cikin kasar.
Babu zaman tafsiri a Masallatai
Farfesa Ibrahim Maqari na zaman daya a cikin malamai guda 10 da suka jagoranci fatawar da ke zaman irinta ta farko da kuma ke iya tasiri a cikin harkokin addini a kasar. To sai dai kuma fatawar daga dukkan alamu na shirin hada kan daukaci na kungiyoyi na musulmi na kasar, da a baya ke rabe bisa banbanci na akida a tsakaninsu.
Hadin kan mabiya akidu
Dr Bashir Umar dai na zaman babban limami a masallacin Alfurkan da ke Kano, kuma a tunaninsa fatawar ta yi dai-dai, tun da dai al'adar ba ta kai girman rai a cikin tsarin addini ba. Haka shi ma Ustaz Husaini Zakariya da ke zaman wani mai tafsirin a Masallacin Banex da ke Abuja fadar gwamnatin Njaeriyar. Tuni dai wasu malaman kasar suka dau hanyar kafafe na zamani da nufin isar da sakon da al'ummar kasar suke da bukata, a cikin sabon yanayin da kasar ke fuskanta a halin yanzu.
Rahoto kan dage sallar jam'in tarawi da kuma tafsiri a lokacin azumi a Najeriya
Rahoton shirye-shiryen azumi a birnin Damagaram na Jamhuriyar Nijar, da annobar Coronavirus
Rahoton tasirin da Coronavirus za ta yi a kasashen Larabawa
Kwanan wata 21.04.2020
Mawallafi Ubale Musa (LMJ)
Rahotanni masu dangantaka Najeriya, Buhari, Nijar, Tsanwar Layi, CODDAE, 3N, Annobar Coronavirus
Muhimman kalmomi Najeriya, Azumi, Masallaci, Coronavirus, Nijar, Gabas ta Tsakiya
Permalink https://p.dw.com/p/3bEK5
Afirka ta Yamma: Fara amfani da kudin Eco 02.07.2020
A Larabar wannan makon, daya ga watan Yulin da mu ke ciki ne ya kamata a fara amfani da takardar kudin bai daya ta "Eco" a wasu kasashe takwas renon Faransa da ke yankin yammacin Afirka.
Gabas ta Tsakiya: Dakile Coronavirus 23.03.2020
A kokarinsu na dakile yaduwar annobar cutar Coronavirus da ke ci gaba da mamayar kasashen duniya, mahukunta a kasashen yankin Gabas ta Tsakiya sun dauki matakan ba sani ba sabo na tunkarar cutar.
Taba Ka Lashe: 22..4.2020 28.04.2020
Shirin na wannan lokaci, ya yi nazari kan matakan da malaman addinin suka dauka a Najeriya da Nijar, na dakatar da gabatar da tafsiri cikin taron jama'a lokacin azumin Ramadana, sakamakon annobar Coronavirus.